|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000501 „Голяма Камчия“**.

Защитената зона е разположена в землищата на с. Арковна, с. Боряна, с. Величково, гр. Дългопол, с. Камен дял, с. Комунари, с. Красимир, с. Партизани, с. Цонево, **община Дългопол, област Варна**, гр. Велики Преслав, с. Миланово, с. Троица, с. Хан Крум, **община Велики Преслав, област Шумен**, с. Сушина, **община Върбица,** **област Шумен**, с. Бял бряг, с. Желъд, с. Кълново, с. Ново Янково, гр. Смядово, с. Черни връх, с. Янково, **община Смядово, област Шумен**, с. Ивански, с. Мараш, с. Радко Димитриево, с. Салманово, гр. Шумен, **община Шумен, област Шумен.**

Пълният текст на проекта на заповед е публикуван на Интернет страницата на министерство на околната среда и водите - <https://www.moew.government.bg/>, тема „Обществени обсъждания“, и е на разположение в административните сгради на Регионални инспекции по околната среда и водите Варна (гр. Варна, ул. „Ян Палах“ № 4) и Шумен (гр. Шумен, ул. „Съединение“, № 71, ет. 3).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**